జోనితా గాంధీ

జోనితా గాంధీ (జననం 1989 అక్టోబరు 23) భారత సంతతికి చెందిన కెనడియన్ నేపథ్య గాయని. ఆమె ప్రధానంగా హిందీ, తమిళ భాషలలో పాటలను రికార్డ్ చేస్తుంది. అయితే పంజాబీ, తెలుగు, మరాఠీ, గుజరాతీ, బెంగాలీ, కన్నడ, మలయాళ భాషలలో కూడా కొన్ని పాటలను ఆలపించింది.

ఆమె యూట్యూబ్ ద్వారా కూడా మంచి పేరు తెచ్చుకుంది.

సినిమాల్లో ఆమె తొలి పాట 2013లో చెన్నై ఎక్స్‌ప్రెస్ టైటిల్ ట్రాక్ తో ప్రారంభమైంది. కాగా హిందీ చిత్రం ఏ దిల్ హై ముష్కిల్ (2016) లోని ది బ్రేకప్ సాంగ్, ఓ కాదల్ కన్మణి (2015) లోని మెంటల్ మనదిల్, డాక్టర్ (2021) లోని చెల్లామా, బీస్ట్ (2022)లోని అరబిక్ కుతు వంటి అనేక అత్యంత ప్రజాధరణ పొందిన పాటలు ఆమె పాడింది. ఈ మూడు తమిళ చిత్రాలు వరుసగా తెలుగులో ఓకే బంగారం, వరుణ్ డాక్టర్, బీస్ట్ లుగా విడుదలైయ్యాయి.

వ్యక్తిగత జీవితం 
ఆమె ఢిల్లీకి చెందిన పంజాబీ కుటుంబంలో జన్మించింది. ఆమె తొమ్మిది నెలల వయస్సులో ఆమె కుటుంబం బ్రాంప్టన్, కెనడాకు వలసవెళ్లింది. ఆ తరువాత ఆమె కుటుంబం మిస్సిసాగాలో స్థిరపడింది.

ఆమె టర్నర్ ఫెంటన్ సెకండరీ స్కూల్‌లో చదువుకుంది. వెస్ట్రన్ అంటారియో విశ్వవిద్యాలయంలోని ఐవీ బిజినెస్ స్కూల్‌ నుంచి ఆమె 2012లో హెల్త్ సైన్స్, బిజినెస్‌లలో డిగ్రీలు పూర్తి చేసింది. ఆమె పాశ్చాత్య సంగీతం, హిందుస్థానీ శాస్త్రీయ సంగీతంలో అధికారిక శిక్షణ పొందింది.

కెరీర్ 
ఆమె తండ్రి, సోదరుడు ఆకాష్ గాంధీ ఇద్దరూ పార్ట్ టైమ్ సంగీతకారులు కావడంతో ఆమెకు సంగీతం పట్ల మక్కువ ఏర్పడింది. లైవ్ కమ్యూనిటీ ఈవెంట్‌లలో వారు తరచుగా కవర్ పాటలను కలిసి ప్రదర్శించేవారు. ఈ నేపథ్యంలో ఆమె యూట్యూబ్ కవర్‌లను తయారు చేయడం ప్రారంభించింది. ఈ వీడియోలు వైరల్‌గా మారడంతో ఆమెకు అనేక అవకాశాలకు దారితీసింది. యూట్యూబ్‌లో పానీ ద రంగ్, తుజ్కో జో పాయా, తుమ్ హి హో, సుహానీ రాత్, యే హోన్స్లా ఇలా మరెన్నో హిట్‌లు ఆమె అందించింది.

సోనూ నిగమ్‌తో కలిసి పాడే అవకాశం అందిపుచ్చుకున్న ఆమె ప్లేబ్యాక్ సింగర్ గా రష్యా, యూకె, యూఎస్, కరేబియన్‌లతో సహా వివిధ దేశాలకు పరిచయం అయింది. ఆ తరువాత, ఆమె దృష్టి బాలీవుడ్ పై మళ్ళింది. చెన్నై ఎక్స్‌ప్రెస్‌తో ఆమె ప్లేబ్యాక్ సింగింగ్ ప్రారంభించింది. 2014లో వచ్చిన హిందీ చిత్రం హైవేలోనూ పాడింది.

డిస్కోగ్రఫీ 
ఆమె పాడిన తెలుగు పాటలు..

మూలాలు 

1989 జననాలు
కెనడియన్ ప్లే బ్యాక్ సింగర్స్
ఢిల్లీ గాయకులు
ఢిల్లీ మహిళా సంగీత విద్వాంసులు
భారతీయ వలసదారులు
పంజాబీ ప్రజలు
భారత సంతతికి చెందిన కెనడియన్ సంగీతకారులు
పంజాబీ గాయకులు
బాలీవుడ్ నేపథ్య గాయకులు
తమిళ నేపథ్య గాయకులు
తెలుగు నేపథ్య గాయకులు
కన్నడ నేపథ్య గాయకులు
బెంగాలీ నేపథ్య గాయకులు
గుజరాతీ నేపథ్య గాయకులు
మలయాళ నేపథ్య గాయకులు
యూట్యూబర్స్